CELEX: 32004R1355
Language: sk
Date: 2004-07-26 00:00:00
Title: Nariadenie Komisie (ES) č. 1355/2004 z 26. júla 2004, ustanovujúce podmienky, za ktorých je možné vyhovieť žiadostiam o dovozné povolenie podaným v mesiaci júl 2004 pre živé zvieratá hovädzieho druhu s hmotnosťou od 80 do 300 kg v rámci colnej kvóty ustanovenej v nariadení (ES) č. 1204/2004

27.7.2004   
            
            
               SK
            
            
               Úradný vestník Európskej únie
            
            
               L 251/5
            
         
      NARIADENIE KOMISIE (ES) č. 1355/2004
   z 26. júla 2004,
   ustanovujúce podmienky, za ktorých je možné vyhovieť žiadostiam o dovozné povolenie podaným v mesiaci júl 2004 pre živé zvieratá hovädzieho druhu s hmotnosťou od 80 do 300 kg v rámci colnej kvóty ustanovenej v nariadení (ES) č. 1204/2004
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1254/1999 o spoločnej organizácii trhu s hovädzím a teľacím mäsom (1),
   so zreteľom na nariadenie Komisie (ES) č. 1204/2004 z 29. júna 2004 ustanovujúce spôsob riadenia colnej dovoznej kvóty pre živé zvieratá hovädzieho druhu s hmotnosťou od 80 do 300 kilogramov, pochádzajúce z Bulharska alebo Rumunska (od 1. júla 2004 do 30. júna 2005) (2), a najmä na jeho článok 4 ods. 2,
   keďže:
   
               (1)
            
            
               Článok 1 ods. 3 písm. a) nariadenia (ES) č. 1204/2004 ustanovil počet hláv živých zvierat hovädzieho druhu s hmotnosťou od 80 do 300 kg a pochádzajúce z Bulharska alebo Rumunska, ktoré je možné dovážať za zvláštnych podmienok v období od 1. júla 2004 do 31. decembra 2004.
            
         
               (2)
            
            
               Množstvá, pre ktoré boli podané žiadosti o udelenie dovozného povolenia v mesiaci júl 2004, presahujú dostupné množstvá. V zmysle článku 4 ods. 2 nariadenia (ES) č. 104/2004, je preto potrebné stanoviť jednotný percentuálny podiel pre zníženie žiadaných množstiev,
            
         PRIJALA TOTO NARIADENIE:
   Článok 1
   Každej žiadosti o dovozné povolenie podanej v zmysle článku 3 ods. 3 nariadenia (ES) č. 1204/2004, sa vyhovie v rozsahu 3,1833 % žiadaného množstva.
   Článok 2
   Toto nariadenie nadobúda účinnosť dňa 27. júla 2004.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 26. júla 2004
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo
         
      
   
   
      (1)  Ú. v. ES L 160, 26.6.1999, s. 21. Nariadenie naposledy zmenené a doplnené nariadením (ES) č. 1782/2003 (Ú. v. EÚ L 270, 21.10.2003, s. 1).
   
      (2)  Ú. v. EÚ L 230, 30.6.2004, s. 32.